CELEX: 22020D0385
Language: mt
Date: 2020-02-24 00:00:00
Title: DeċiżjoniNru 1/2020tal-Kumitat tal-Ambaxxaturi AKP-UE tal-24 ta’ Frar 2020 li taħtar il-membri tal-Bord Eżekuttiv u d-Direttur taċ-Ċentru Tekniku ta’ Kooperazzjoni Agrikola u Rurali (ĊTA) [2020/385]

9.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 72/26
               
            
         DEĊIŻJONINru 1/2020TAL-KUMITAT TAL-AMBAXXATURI AKP-UE
         tal-24 ta’ Frar 2020
         li taħtar il-membri tal-Bord Eżekuttiv u d-Direttur taċ-Ċentru Tekniku ta’ Kooperazzjoni Agrikola u Rurali (ĊTA) [2020/385]
         Il-KUMITAT TAL-AMBAXXATURI AKP-UE,
         Wara li kkunsidra l-Ftehim ta’ Sħubija bejn il-membri tal-Grupp tal-Istati Afrikani, tal-Karibew u tal-Paċifiku, min-naħa l-waħda, u l-Komunità Ewropea u l-Istati Membri tagħha, min-naħa l-oħra (1), u partikolarment l-Artikolu 2(5) tal-Anness III tiegħu,
         Wara li kkunsidra d-Deċiżjoni Nru 5/2013 tal-Kumitat tal-Ambaxxaturi AKP-UE tas-7 ta’ Novembru 2013 dwar l-Istatuti taċ-Ċentru Tekniku ta’ Kooperazzjoni Agrikola u Rurali (ĊTA) (2), u b’mod partikolari l-Artikoli 5(4) u 7(1) tal-Anness tagħha;
         Billi:
         
                     (1)
                  
                  
                     L-Artikolu 5(4) tal-Istatuti taċ-ĊTA jipprevedi li l-membri tal-Bord Eżekuttiv taċ-Ċentru Tekniku ta’ Kooperazzjoni Agrikola u Rurali (ĊTA) għandhom jinħatru mill-Kumitat tal-Ambaxxaturi AKP-UE f’konformità mal-proċeduri stabbiliti mill-Kumitat għal perijodu ta’ mhux aktar minn ħames snin, soġġetti għal rieżami ta’ nofs it-terminu.
                  
               
                     (2)
                  
                  
                     L-Artikolu 7(1) tal-Istatuti taċ-ĊTA jipprevedi li d-Direttur taċ-Ċentru Tekniku ta’ Kooperazzjoni Agrikola u Rurali (ĊTA) għandhom jinħatru mill-Kumitat tal-Ambaxxaturi AKP-UE fuq proposta mill-Bord Eżekuttiv għal perijodu ta’ mhux aktar minn ħames snin.
                  
               
                     (3)
                  
                  
                     Skont l-Artikolu 95(1) tiegħu, il-Ftehim ta’ Sħubija AKP-UE ser jiskadi fid-29 ta’ Frar 2020.
                  
               
                     (4)
                  
                  
                     Skont id-Deċiżjoni Nru 5/2018 tal-Kumitat tal-Ambaxxaturi AKP-UE tas-17 ta’ Diċembru 2018 li taħtar membri tal-Bord Eżekuttiv taċ-Ċentru Tekniku ta’ Kooperazzjoni Agrikola u Rurali (ĊTA) (3), il-mandat tal-membri tal-Bord Eżekuttiv jiskadi fid-29 ta’ Frar 2020.
                  
               
                     (5)
                  
                  
                     Skont id-Deċiżjoni Nru 3/2014 tal-Kumitat tal-Ambaxxaturi AKP-UE tat-23 ta’ Ottubru 2014 dwar it-tiġdid tal-ħatra tad-Direttur taċ-Ċentru Tekniku ta’ Kooperazzjoni Agrikola u Rurali (ĊTA) (4), il-mandat ta’ membru tal-Bord Eżekuttiv skada fid-29 ta’ Frar 2020.
                  
               
                     (6)
                  
                  
                     Skont id-Deċiżjoni Nru 3/2019 tal-Kumitat tal-Ambaxxaturi tas-17 ta’ Diċembru 2019 li jiġu adottati miżuri tranżizzjonali skont l-Artikolu 95(4) tal-Ftehim ta’ Sħubija AKP-UE (5), l-applikazzjoni tad-dispożizzjonijiet tal-Ftehim ta’ Sħubija AKP-UE sal-31 ta’ Diċembru 2020, jew sad-dħul fis-seħħ tal-Ftehim il-ġdid jew l-applikazzjoni proviżorja bejn l-Unjoni u l-Istati AKP tal-Ftehim il-ġdid, skont liema tiġi l-ewwel. Għalhekk, il-membri tal-Bord Eżekuttiv taċ-ĊTA għandhom jinħatru mill-ġdid u jenħtieġ li jinħatar Direttur ġdid taċ-ĊTA sal-31 ta’ Diċembru 2020.
                  
               
                     (7)
                  
                  
                     Fl-10 ta’ Jannar 2020, il-Bord Eżekuttiv ippreżenta rakkomandazzjoni u, sussegwentement, fis-6 ta’ Frar 2020, għamel dikjarazzjoni dwar in-nomina ta’ Direttur taċ-ĊTA għall-perijodu mill-1 ta’ Marzu sal-31 ta’ Diċembru 2020,
                  
               IDDEĊIEDA KIF ĠEJ:
         
            Artikolu 1
            Bla ħsara għal kwalunkwe deċiżjoni sussegwenti li l-Kumitat tal-Ambaxxaturi AKP-UE jista’ jieħu fil-qafas tal-prerogattivi tiegħu, il-persuni li ġejjin huma b’dan maħtura mill-ġdid membri tal-Bord Eżekuttiv taċ-ĊTA sal-31 ta’ Diċembru 2020:
            
                        —
                     
                     
                        il-Professur Augusto Manuel CORREIA,
                     
                  
                        —
                     
                     
                        is-Sur David HUNTER,
                     
                  
                        —
                     
                     
                        is-Sinjura Helena JOHANSSON,
                     
                  
                        —
                     
                     
                        is-Sur Abel KPAWILINA-NAMKOISSE,
                     
                  
                        —
                     
                     
                        Dr. Boitshoko NTSHABELE, u
                     
                  
                        —
                     
                     
                        is-Sinjura Frederike PRAASTERINK.
                     
                  
         
            Artikolu 2
            Mingħajr preġudizzju għal kwalunkwe deċiżjoni sussegwenti li l-Kumitat tal-Ambaxxaturi AKP-UE jista’ jieħu fil-qafas tal-prerogattivi tiegħu, il-persuna li ġejja hija b’dan maħtura Direttur taċ-ĊTA b’effett mill-1 ta’ Marzu 2020 sal-31 ta’ Diċembru 2020:
            
                        —
                     
                     
                        Dr Ibrahim Dominic KHADAR.
                     
                  
         
            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, l-24 ta’ Frar 2020.
            
               
                  Għall-Kumitat tal-Ambaxxaturi AKP-UE
               
               
                  Il-President
               
               Irena ANDRASSY
            
         
         
            (1)  ĠU L 317, 15.12.2000, p. 3.
         
            (2)  ĠU L 309, 19.11.2013, p. 50.
         
            (3)  ĠU L 8, 10.1.2019, p. 36.
         
            (4)  ĠU L 332, 19.11.2014, p. 49.
         
            (5)  ĠU L 1, 3.1.2020, p. 3.